Εκτίμηση της ποιότητας του παράκτιου θαλάσσιου περιβάλλοντος σε σχέση με τα στοιχεία Cd, Cu, Cr, Ni, Zn, Fe, Mn μέσω του βενθικού οργανισμού Mytilus galloprovincialis
Authors: Στρογγυλούδη Ευαγγελία 
Published: September 2021

Δείγματα νερού και μυδιών Mytilus galloprovincialis συλλέχθηκαν μηνιαία από τρεις παράκτιες περιοχές στον κόλπο της Ελευσίνας (Σαρωνικός κόλπος) και από δυο περιοχές στο Θερμαϊκό κόλπο στη διάρκεια ενός έτους. Στα δείγματα του νερού προσδιορίσθηκαν οι συγκεντρώσεις του αιωρούμενου υλικού (SPM), της βιομάζας του φυτοπλαγκτού (ως Chl α), του σωματιδιακού οργανικού άνθρακα (POC) και οι συγκεντρώσεις Cd, Cu, Cr, Ni, Zn, Fe και Mn (στη διαλυτή φάση και τα αιωρούμενα σωματίδια). Οι συγκεντρώσεις των παραπάνω μετάλλων προσδιορίσθηκαν και στοσώμα των μυδιών. Για το ίδιο χρονικό διάστημα στους σταθμούς του κόλπου της Ελευσίνας προσδιορίσθηκαν οι συγκεντρώσεις των μεταλλοθειονινών (MTs) σε δείγματα του πεπτικού αδένα των μυδιών, ανά δίμηνο. Οι δυο περιοχές διαφέρουν σε σχέση με τις περιβαλλοντικές παραμέτρους που προσδιορίσθηκαν. Οι συγκεντρώσεις SPM, Chl α, POC είναι υψηλότερες στους σταθμούς του Θερμαϊκού κόλπου και σε αυτό αποδίδεται η καλύτερη φυσιολογική κατάσταση των μυδιών σε σχέση με τα μύδια από τους φυσικούς πληθυσμούς του κόλπου της Ελευσίνας. Κατά μέσο όρο, το 1/5 του POC στο Θερμαϊκό είναι Chl α ενώ η αντίστοιχη αναλογία στον κόλπο της Ελευσίνας είναι 1/21. Η μικρή θρεπτική αξία της τροφής στον κόλπο της Ελευσίνας μαζί με το υψηλό μεταλλικό της περιεχόμενο εκθέτει τα μύδια σε μεγαλύτερο μεταλλικό κίνδυνο από τα αιωρούμενα σωματίδια.Οι διαφορές μεταξύ των σταθμών σε σχέση με τις συγκεντρώσεις των μετάλλων στο σώμα των μυδιών και τις συγκεντρώσεις των ΜΤs σχετίζονται με το μεταλλικό φορτίο στο περιβάλλον νερό. Οι υψηλότερες συγκεντρώσεις μετάλλων και ΜΤs στα μύδια προσδιορίσθηκαν την ψυχρή περίοδο του έτους ενώ ο δείκτης ευρωστίας και το ξηρό βάρος του σώματος σχετίζονται αντιστρόφως ανάλογα με τις συγκεντρώσεις των μετάλλων στο σώμα των μυδιών στον κόλπο της Ελευσίνας. Η σταθερότητα των εποχιακών μεταβολών των παραπάνω βιολογικών παραμέτρων αποδίδεται στονετήσιο κύκλο αναπαραγωγής και ανάπτυξης των μυδιών. Στόχος της παρούσας διατριβής είναι η αναζήτηση του τρόπου με τον οποίο η φυσιολογική κατάσταση των μυδιών Mytilus galloprovincialis επηρεάζεται από τη φυσική μεταβλητότητα περιβαλλοντικών παραγόντων όπως είναι η θερμοκρασία, η αλατότητα και οι συγκεντρώσεις SPM, Chl α και POC στο θαλασσινό νερό στη διάρκεια ενός έτους σε δυο διαφορετικές περιοχές (κόλπος Ελευσίνας και Θερμαϊκός κόλπος) η αναζήτηση του τρόπου με τον οποίο η φυσιολογική κατάσταση των μυδιών επηρεάζει τη μεταβλητότητα των συγκεντρώσεων Cd, Cu, Cr, Ni, Zn, Fe και Mn στο σώμα τους στη διάρκεια ενός ετήσιου κύκλου στις ίδιες περιοχές σε σχέση και με τις συγκεντρώσεις των ίδιων στοιχείων στο νερό η διερεύνηση της χρήσης των συγκεντρώσεων των μεταλλοθειονινών στον πεπτικό αδένα των μυδιών ως βιοδείκτες έκθεσης σε Cd, Cu και Zn στη διάρκεια ενός ετήσιου κύκλου σε παράκτιες περιοχές στον κόλπο της Ελευσίνας. η διερεύνηση της δυνατότητας αξιοποίησης πειραμάτων εμφύτευσης μυδιών για την in situ παρακολούθηση στην ποιότητα του νερού σε σχέση με τα μέταλλα στον Σαρωνικό κόλπο τόσο σε περιοχές που υπάρχουν φυσικοί πληθυσμοί μυδιώνόσο και σε περιοχές που απουσιάζουν.